
Fferyllfa 
Gallwn dosbarthu presgripsiynau i’n cleifion os nad ydynt yn byw o fewn milltir o siop y fferyllydd. Fel arfer mae ein fferyllwyr ar gael yn ystod oriau’r feddygfa.  
Ailadrodd Presgripsiynau
Os oes arnoch angen ailadrodd presgripsiwn, gallwch:
· Archebu yn y dderbynfa (blwch ger yr agoriad)

· Ffacsio eich archeb: 01286 889110
· Postio
· Ar lein (e-bostiwch Reception.W94609@wales.nhs.uk am fwy o wybodaeth)
Os ydych yn rhedeg allan, cofiwch fod posibilrwydd nad ydym yn cadw’r eitem mewn stoc ac y bydd rhaid ei archebu. Felly, mae arnom angen 48 awr o rybudd ar gyfer POB presgripsiwn sy’n cael ei ailadrodd. 
Adborth/Cwynion 
Os oes gennych awgrym, cwyn neu ymholiad neu hyd yn oed os ydych am roi gair o ganmoliaeth, cysylltwch a rheolwr y feddygfa ar mena.britto@wales.nhs.uk
Ymddygiad Treisgar/Ymosodol
Bydd unrhyw un sy’n ymddwyn yn ymosodol neu’n dreisgar tuag at unrhyw aelod o staff neu gleifion eraill yn cael eu wahardd o’r feddygfa ar unwaith. 
Galw Iechyd Cymru 
Gwasanaeth dwyieithog sy’n cynnig cyngor a gwybodaeth am iechyd yw Galw Iechyd Cymru. Mae ar gael 24 awr y dydd, bob dydd. Gallwch ffonio Galw Iechyd Cymru ar 111 (cyfradd leol o linell dir) os ydych yn teimlo’n sâl, neu os oes arnoch angen gwybodaeth am wasanaethau iechyd lleol, cyflyrau, triniaethau neu hawliau cleifion. www.nhsdirect.wales.nhs.uk yw eu gwefan.
Oriau’r Feddygfa

Dydd Llun
8.00 – 6.30

Dydd Mawrth
8.00 – 6.30

Dydd Mercher
8.00 – 6.30

Dydd Iau
8.00 – 6.30
Dydd Gwener
8.00 – 6.30

Gallwch ffonio’r feddygfa unrhyw bryd rhwng 8am a 6.30pm o ddydd Llun i ddydd Gwener ar 01286 880336.
Tu Allan i Oriau 
Rhwng 6.30pm a 8.00am ar ddyddiau’r wythnos a thrwy’r penwythnos ac ar wyliau banc, mae gwasanaeth Tu Allan i Oriau ar gael. Os oes arnoch angen triniaeth frys ac yn methu aros nes bydd y feddygfa’n agor nesaf, ffoniwch: 111. Bwrdd Iechyd Prifysgol Betsi Cadwaladr sy’n rheoli’r gwasanaeth yma. 
Ymweliadau Cartref
Mae ymweliadau cartref yn cael eu cyfyngu i gleifion sy’n gaeth i’r tŷ, neu sy’n rhy wael i fynd i’r feddygfa. Os byddwch yn gofyn am ymweliad cartref, efallai y gofynnir i chi siarad gyda meddyg neu nyrs er mwyn asesu eich cyflwr a’r brys. Ffoniwch cyn 10.30am os oes modd. 
Ymgynghoriadau dros y Ffôn 
Os ydych yn awyddus i siarad gyda’r meddyg neu’r nyrs yn ystod oriau’r feddygfa, efallai y bydd y derbynnydd yn gofyn i chi ffonio’n ôl, oni bai ei fod yn fater brys. Cofiwch hefyd ei bod yn anodd iawn i’r derbynnydd ragweld pryd y bydd hi’n amser addas i chi ffonio’n ôl. 
 Sut i Gofrestru
Os hoffech gofrestru fel claf, holwch drwy ffonio neu alw heibio neu ar y we, a bydd un o’r derbynyddion yn gallu eich helpu.  

Meddygfa Corwen House

19 Sgwâr y Farchnad
Penygroes
Gwynedd

LL54 6NN

Ffôn
01286 880336

Ffacs
01286 889110
Gwefan
    www.corwenhouse.co.uk
    E-bost

Reception.W94609@wales.nhs.uk
Taflen Wybodaeth i Gleifion 

Y Feddygfa 
Mae Meddygfa Corwen House yn gofalu am gleifion ym Mhenygroes a’r pentrefi oddi amgylch. Mae ardal y Feddygfa yn cynnwys Penygroes a’r ardal gyfagos o fewn cylch o ryw 8 milltir. 

Rydym yn cynnig amrywiaeth o wasanaethau meddygol, fel sy’n cael eu rhestru yn y daflen hon. 
Mae gennym gontract gyda Bwrdd Iechyd Prifysgol Betsi Cadwaladr, sy’n gallu darparu manylion gwasanaethau meddygol sylfaenol yn yr ardal. 
Cyfeiriad: 
Eryldon,


Ffordd Campbell,


Caernarfon,


Gwynedd, LL55 1HU.

Ffôn:

(01286) 672451

Gwefan:

http://www.bcu.wales.nhs.uk/

Mynediad i’r Anabl 
Mae’r Feddygfa i gyd ar un lefel, heb unrhyw risiau, ac yn gyfleus i ddefnyddwyr cadair olwyn.  Mae yna doiled i’r anabl ar y safle hefyd. 


Y Tîm Clinigol
Dr Mahimairaj Britto – Senior GP
Dr Owen Pooley – GP Partner 

Dr Melfyn Edwards - GP
Dr Mina Ishaq – locum GP

Bryona Jones (Ymarferydd nyrsio uwch)

Sharon Jones (Ymarferydd nyrsio uwch)

Cerian Parry(Ymarferydd nyrsio uwch)

Mai Hughes (Ymarferydd nyrsio uwch)

Huw Jones (Ymarferydd nyrsio uwch)

Susan Owen– Nyrs Bractis (rhan amser)

Eleri Jones – Nyrs (rhan amser)

Mandy – Fferyllydd/Derbynnydd/Cynorthwydd Gofal Iechyd

Gillian - Fferyllydd/Derbynnydd/Cynorthwydd Gofal Iechyd
Gwasanaethau Clinigol 
· Clinig gwrth-geulo 
· Imiwneiddio 
· Gwyliadwriaeth Iechyd Plant 
· Rheoli Diabetes

· Rheoli Asthma 

· Sgrinio Cardiofasgwlaidd
· Sgrinio Sytoleg Serfigol 
· Rhai Pigiadau Teithio 
· Gofal Resbiradol 
· Rhai Mân Lawdriniaethau 
· Archwiliadau Iechyd Cleifion Newydd
· Os nad ydych wedi cael eich gweld yn y feddygfa ers tair blynedd (neu flwyddyn i rai dros 75) gallwch ofyn am apwyntiad i gael archeiliad cyffredinol os dymunwch. 

Gweld y Meddyg 
Helpwch ni i gadw ein llinellau ffôn am 8:00 y bore yn rhydd i gleifion sydd angen gofal brys ar yr un diwrnod.
Os nad yw eich cais yn un brys, peidiwch â ffonio am 8:00 y bore. Gellir archebu apwyntiadau arferol hyd at 4 wythnos ymlaen llaw, felly nid oes angen ymuno â'r ciw ffôn yn gynnar yn y bore.Ar gyfer canlyniadau profion neu ymchwiliadau, ceisiadau gweinyddol (megis ffurflenni, llythyrau neu ymholiadau am bresgripsiynau), ac ymholiadau eraill nad ydynt yn rhai brys, ffoniwch yn hwyrach yn y dydd. Bydd hyn yn helpu i leihau amseroedd aros ac yn sicrhau y gall cleifion sydd angen gofal brys gael ateb yn gynt.Mae apwyntiadau arferol ar gael i'w harchebu hyd at 4 wythnos ymlaen llaw, o ddydd Llun i ddydd Gwener, rhwng 8:30 y bore a 6:30 y prynhawn.
Mynediad at Ymarferwyr Nyrsio Uwch
Mae ein Hymarferwyr Nyrsio Uwch (ANP/APP) yn glinigwyr hynod gymwys a phrofiadol sy'n gallu asesu, gwneud diagnosis, trin a rhagnodi ar gyfer ystod eang o gyflyrau. Bydd ein tîm derbynfa yn eich trefnu i weld y clinigydd mwyaf addas yn ôl eich anghenion, felly efallai na fydd angen i chi weld Meddyg Teulu (GP) bob amser.
Gweld y Nyrs/Cynorthwydd Gofal Iechyd
Rhaid trefnu apwyntiad i weld y rhain:
· Llun: 8.45am – 12.00 pm &1 pm -5.30 pm
· Mawrth :8.45am-1pm
· Mercher: 8.45am – 2pm
· Iau: 9am – 6.00pm
· Gwener: 8.45am – 12.00 pm &1 pm -5.30 pm
Cyfrinachedd/Diogelu Data

Gall holl staff y feddygfa weld cofnodion cleifion os yw hynny’n briodol ac yn unol â chanllawiau cyfrinachedd a llywodraethu clinigol caeth. Mae copi o’r canllawiau yma `ar gael o’r Feddygfa, dim ond i chi ofyn. 

